Správa zo zahraničnej pracovnej cesty
1.	Účastník ZPC:

Meno, priezvisko, tituly:			Mária HARACHOVÁ, PhDr.
						Ľubomír KUCKA, PhDr.
Názov a adresa pracoviska:		Centrum vedecko – technických informácií SR, Lamačská 8/A, 811 04, Bratislava
Pracovné  zaradenie, funkcia		Mária HARACHOVÁ, PhDr., Oddelenie prezenčných a referenčných služieb, vedúca
Ľubomír KUCKA, PhDr., Referát firemných, normalizačných a patentových informácií, zamestnanec
Znalosť jazykov:				Mária HARACHOVÁ, PhDr. - anglicky
						Ľubomír KUCKA, PhDr. - anglicky

2.  Zahraničná pracovná cesta:
Štát, mesto:					Spolková republika Nemecko, Mníchov
Vykonaná v dňoch:				14.11 – 20.11.2010
Názov a adresa prijímajúcej organizácie:	Európsky patentový úrad (EPÚ), Bayerstrasse, 115, Mníchov
Účel cesty: 	Školenie: Praktická príprava účastníkov pilotného projektu na zabezpečenie jeho fungovania (Modul 1) v rámci Pilotného projektu „Reorientácia PATLIB centier“.
Spôsob jej financovania:		75% prostriedkov hradí EPÚ a 25% CVTI SR

3.  Rámcový program pobytu:

14.11. 2010		16,45 hod.,  
odlet Viedeň – Mníchov, 
15.11. 2010	9,00 – 17,00 hod.
	Registrácia, úvod do vzdelávacích modulov, porovnávanie voľne dostupných databáz, vyhľadávanie pomocou databázy Global Patent Index, Menné rešerše, Rešerše na právny stav, Patentový register EPÚ, Príklady na praktické cvičenia, diskusia a prezentácia modelových riešení
16.11. 2010	9,00 – 17,00 hod.
	Prístup rešeršérov EPÚ k prieskumu – kritériá a stratégia. Využívanie patentovej klasifikácie pre prieskum. Vytvorenie rešeršných stratégií. Modelové situácie na praktických príkladoch a vyhodnotenie, diskusia
17.11.2010	9,00 – 17,00 hod.
	Vytvorenie monitorovacích služieb: sledovanie konkurencie a stavu techniky. Patentové štatistiky a vizualizácia vyhľadaných výsledkov. Navrhovaná štruktúra informatívnej rešeršnej správy.
18.11. 2010	9,00 – 17,00 hod.
	Navrhovaná štruktúra informatívnej rešeršnej správy – pokračovanie – praktické príklady a cvičenia na prípadových štúdiách 
19.11. 2010	9,00 – 15,30 hod.
	Vyhodnotenie prípadových štúdií, Otázky k implementácii projektu, Predstavenie e-learningovému programu, Ukončenie školenia
20.11. 2010		15,25 hod., 
odlet Mníchov – Viedeň, 

4.  Stručný priebeh rokovaní, resp.  študijného pobytu:

Komplexný školiaci program Európskeho patentového úradu v rámci Pilotného projektu reorientácie PATLIB centier je organizovaný v spolupráci s Európskou patentovou akadémiou a bude pozostávať s troch modulov. Uvedené školenie bolo prvým v rámci školiaceho programu EPO, zameraného na inovačné služby v oblasti patentových informácií a priemyselno-právnej ochrany, ktoré budú pracovníci PATLIB centier poskytovať svojim používateľom. 
Školenie bolo zamerané na získanie potrebných vedomostí a zručností najmä pri poskytovaní rešeršných služieb a to:

•	Stanovovaní rešeršných stratégií pomocou Medzinárodného patentového triedenia, Európskeho patentového triedenia, kľúčových slov a ich porovnávanie s vyhľadanými výsledkami,
•	Vyhotovovanie jednotlivých druhov patentových rešerší,
•	Spracovanie rešeršnej správy pre klienta,
•	Mapovanie patentovej aktivity a monitorovanie trendov z hľadiska jednotlivých aspektov,
•	Vyhodnocovanie patentových štatistík za určité obdobie.

Skúsení rešeršéri a lektori z EPÚ Mníchova, Viedne, Patentového informačného centra LGA z Norimbergu, British Library Londýne, Verejného výskumného centra Henri Tudora v Luxemburgu predstavili jednotlivé voľne prístupné a komerčné databázy a registre (Esp@cenet, Depatisnet, Patentscope, databázy STN, Register Plus, WebRegMT ad.), ich charakteristiky, výhody, nevýhody, cenové relácie. 
Vo svojich prednáškach prezentovali svoje rešeršné stratégie, postupy pri vyhotovovaní rešerší – od stanovenia druhu rešerše,  určenia kľúčových slov, synoným, patentových tried, voľby databáz, časového a územného pokrytia, konzultácií s klientom až po vypracovanie rešeršnej správy vrátane príloh. Školenie bolo zamerané aj na služby v oblasti monitoringu: sledovanie konkurencie a sledovanie stavu techniky, patentovú štatistiku a vizualizáciu, príklady prípadových štúdií. Pri mapovaní patentovej aktivity boli prezentované aj jednotlivé softvéry, ktoré umožňujú vizualizáciu vyhľadaných výsledkov do tabuliek a grafickej podoby.
Súčasťou školenia boli intenzívne praktické cvičenia v počítačovej učebni zamerané na skvalitnenie rešeršných zručností. Úlohou účastníkov bolo riešiť zadania vyhotovené jednotlivými prednášajúcimi. Rešeršné postupy sa porovnávali s postupmi zadávateľov. Praktická časť školení pozostávala rozdelením účastníkov do skupín, vyhotovovaním rešerší, spracovaním rešeršných správ a ich prezentovaním pred prítomnými lektormi a účastníkmi školenia.
Záver školenia bol doplnený o prezentáciu o e-learningovom programe Európskej patentovej akadémie, ktorí všetci zúčastnení budú môcť v roku 2010 využívať v skúšobnom režime a od r. 2011 využívať v rámci svojho doplnkového štúdia.
V priebehu školenia sme mali rokovanie s externým konzultantom EPÚ p. Knothom, z Viedne pre projekt „PATLIB centier“. EPÚ rozhodlo, že sa nebude financovať z projektu databáza Global Patent Index a namiesto toho poskytne EPO jednorazovú sumu vo výške 2 500.-€, ktorá bude určená na technické vybavenie. Táto suma bude poskytnutá iba pre rok 2011. 

5.  Odporúčané závery:

•	Získané poznatky zo školenia budú v maximálnej miere využité pri realizácii úloh vyplývajúcich z účasti na pilotnom programe PATLIB centier počas jeho 3-5 ročnej realizácie.				Z.: členovia Projektu PATLIB
T.: Podľa projektového plánu
•	Upraviť rozpočet projektu a odoslať finálnu podobu do EPÚ
Z.:  Harachová, Kucka
T.: Ihneď
•	Po oficiálnom podpísaní projektu EPÚ, ÚPV SR a CVTI SR – rozpracovať plán konkrétnych projektových aktivít na rok 2011, resp. podľa pracovného plánu projektu.
Z.: členovia Projektu PATLIB 
T.: December 2010
•	Spracovať príspevok na konferenciu PATLIB 2011 v zmysle odporúčaní EPÚ.
•	Odporúčam účasť aj na Module2, ktorý sa má uskutočniť o rok
T.: November 2011

6.   Prehľad prinesenej dokumentácie a miesto jej uloženia
Získané prednášky zo školenia sú dostupné na Referáte firemných, normalizačných a patentových informácií.
7.   Osobitne vyhodnotený očakávaný prínos ZPC

•	Prínosom ZPC bola možnosť získať nevyhnutné informácie z oblasti využívania profesionálnych a voľne dostupných rešeršných nástrojov a databáz, informácie o stratégiách a postupoch vyhotovovania rešerší, kontrole ich kvality, možných problémoch a interakcii s klientmi.
•	Veľmi hodnotné boli informácie o monitorovaní a sledovaní patentových aktivít, vizualizácii výsledkov
•	Prínosom bola priama konzultácia s profesionálmi.

8.    Spôsob zverejnenia výsledkov ZPC, prenos získaných informácií

Súhlasím so zverejnením správy na internete

Správu vypracoval:				Mária HARACHOVÁ, PhDr., v. r.
						Ľubomír KUCKA, PhDr., v. r.
Dátum: 2. 12. 2010
Správu schválil:  Prof. RNDr. Ján TURŇA, CSc., v. r.